ᱪᱮᱛᱚᱱ ᱵᱷᱚᱜᱚᱛ

ᱪᱮᱛᱚᱱ ᱯᱨᱚᱠᱟᱥ ᱵᱷᱚᱜᱚᱛ (ᱡᱟᱱᱟᱢ ᱒᱒ ᱚᱯᱨᱮᱞ ᱑᱙᱗᱔) ᱫᱚ ᱥᱤᱧᱚᱛᱤᱭᱟ. ᱚᱱᱚᱞᱤᱭᱟ., ᱠᱟ.ᱦᱱᱤ ᱢᱟᱞᱟᱠᱟᱨ, ᱵᱚᱞᱤᱣᱩᱰ ᱥᱨᱤᱱ ᱨᱟᱭᱴᱚᱨ, ᱥᱳᱥᱤᱭᱟᱞ ᱢᱮᱰᱤᱭᱟ ᱤᱱᱯᱷᱩᱭᱮᱱᱥᱚᱨ(social media influencer) ᱟᱨ ᱢᱳᱴᱤᱵᱮᱥᱚᱱᱟᱞ ᱯᱷᱳᱠᱚᱨ(motivational speaker) ᱠᱟᱱᱟᱭ ᱾ ᱪᱮᱛᱚᱱ ᱫᱚ ᱒᱐᱑᱐ ᱨᱮ ᱴᱟᱭᱤᱢ ᱢᱟᱜᱟᱡᱤᱱ ᱯᱟᱦᱴᱟ ᱠᱷᱚᱱ ᱥᱟᱯᱲᱟᱣ ᱞᱮᱱ ᱡᱮᱜᱮᱛ ᱨᱮᱱ ᱑᱐᱐ ᱜᱚᱴᱟᱝ ᱡᱟ.ᱥᱛᱤ ᱤᱱᱯᱷᱞᱩᱭᱮᱱᱥᱤᱭᱟᱞ(Influential) ᱦᱚᱲ ᱠᱚ ᱛᱟᱞᱟᱨᱮ ᱠᱚ ᱫᱚᱲᱚᱢ ᱞᱮᱫᱮᱭᱟ ᱾

ᱪᱮᱛᱚᱱ ᱵᱷᱚᱜᱚᱛ ᱟᱭ.ᱟᱭ.ᱴᱩ., ᱫᱤᱞᱞᱤ ᱠᱷᱚᱱ ᱢᱮᱠᱟᱱᱤᱠᱟᱞ ᱤᱸᱡᱤᱱᱤᱭᱚᱨᱤᱝ ᱨᱮ ᱵᱤ.ᱴᱮᱠ ᱰᱤᱜᱽᱨᱤ ᱦᱟᱛᱟᱣ ᱞᱮᱫᱟ ᱟᱨ ᱟᱭ.ᱟᱭ.ᱮᱢ., ᱚᱦᱚᱢᱚᱫᱟᱵᱟᱫᱽ ᱠᱷᱚᱱᱟᱜ ᱮᱢ.ᱵᱤ.ᱮ. ᱠᱚᱨᱟᱣ ᱞᱮᱫᱟ ᱾ ᱢᱤᱫ ᱤᱱᱵᱷᱮᱥᱴᱢᱮᱸᱴ ᱵᱮᱸᱠ ᱠᱷᱚᱱᱟᱜ ᱟᱡᱟᱜ ᱪᱟ.ᱠᱨᱤ ᱡᱤᱭᱚᱱ ᱮ ᱮᱦᱚᱵ ᱞᱮᱫᱼᱟ ᱾ ᱛᱚᱵᱮ ᱚᱱᱚᱞᱤᱭᱟ. ᱵᱮᱱᱟᱣ ᱥᱟᱱᱟᱭᱮ ᱠᱷᱟ.ᱛᱤᱨ ᱚᱱᱟ ᱪᱟ.ᱠᱨᱤ ᱵᱟ.ᱜᱤᱟᱫᱼᱟᱭ ᱾ ᱪᱮᱛᱚᱱ ᱤᱨᱟ.ᱞ ᱜᱚᱴᱮᱡ ᱱᱳᱵᱮᱞ,ᱯᱮᱭᱟ ᱱᱚᱱᱼᱯᱷᱤᱠᱥᱚᱱ ᱯᱚᱛᱚᱵᱼᱮ ᱚᱞ ᱟᱠᱟᱫᱼᱟ ᱾ ᱟᱡᱟᱜ ᱡᱷᱚᱛᱚ ᱠᱷᱚᱱᱟᱜ ᱧᱩᱛᱩᱢᱟᱱ ᱯᱚᱛᱚᱵ ᱯᱷᱟᱭᱤᱵᱽ ᱯᱚᱭᱮᱸᱴ ᱥᱚᱢᱣᱟᱱ ᱫᱚ ᱒᱐᱐᱔ ᱨᱮ ᱨᱤᱞᱤᱡᱽ ᱞᱮᱱ ᱛᱟᱭᱟ ᱾ ᱟᱡᱟᱜ ᱯᱚᱛᱚᱵ ᱫᱚ ᱟᱭᱢᱟ ᱜᱮ ᱪᱟᱢᱯᱷᱮᱞ ᱮᱱᱟ ᱾ ᱚᱱᱟᱛᱮ ᱪᱮᱛᱚᱱ ᱵᱷᱚᱜᱟᱛ ᱫᱚ "ᱡᱟ.ᱥᱛᱤ ᱟ.ᱠᱷᱨᱤᱧ ᱟᱠᱟᱱ ᱥᱤᱧᱚᱛ ᱨᱮᱭᱟᱜ ᱤᱝᱞᱤᱥ ᱱᱳᱵᱮᱞ ᱚᱱᱚᱞᱤᱭᱟ."‌ ᱠᱚ ᱢᱮᱛᱟᱦᱟᱭᱟ ᱾ ᱡᱟᱦᱟᱸᱭᱮᱱ ᱜᱮ, ᱪᱮᱛᱚᱱᱟᱜ ᱚᱱᱚᱞ ᱯᱚᱛᱚᱵ ᱠᱚ ᱫᱚ ᱟᱭᱢᱟ ᱦᱚᱲ ᱟ.ᱰᱤ ᱛᱮᱫ ᱜᱮ ᱠᱚ ᱞᱟᱱᱫᱟ ᱚᱴᱟᱝᱼᱟ, ᱠᱤᱪᱷᱩ ᱫᱚ ᱠᱚ ᱢᱮᱱᱼᱟ ᱵᱷᱟ.ᱜᱤ ᱞᱮᱠᱟ ᱚᱞ ᱵᱟᱭ ᱵᱟᱰᱟᱭ ᱟᱨ ᱠᱤᱪᱷᱩ ᱫᱚ ᱠᱚ ᱢᱮᱱᱼᱟ ᱡᱮᱢᱚᱱ ᱨᱚᱱᱚᱲ ᱠᱚ ᱞᱮᱠᱟᱛᱮ ᱥᱮ ᱥᱟᱶᱦᱮᱫ ᱠᱚ ᱞᱮᱠᱟᱛᱮ ᱚᱞ ᱵᱟᱭ ᱵᱟᱰᱟᱭᱟ ᱾ ᱪᱮᱛᱚᱱ 'One Indian Girl' ᱯᱚᱛᱚᱵ ᱦᱚᱸ ᱟ.ᱰᱤᱜᱮ ᱦᱚᱲ ᱠᱟ ᱠᱩᱥᱤᱭᱟᱫ ᱛᱟᱦᱮᱸᱫ ᱾

ᱮᱯᱨᱤᱞ ᱒᱐᱑᱗ ᱨᱮ, ᱪᱮᱛᱚᱱᱟᱜ ᱯᱚᱛᱟᱵ 'Five Point Someone', ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱨᱮᱭᱟᱜ ᱤᱝᱞᱤᱥ ᱰᱤᱯᱟᱴᱢᱮᱸᱴ ᱨᱮ ᱠᱚ ᱥᱮᱞᱮᱫ ᱵᱟᱠᱷᱨᱟ ᱵᱤᱵᱟ.ᱫᱽ ᱮᱦᱚᱵᱽ ᱞᱮᱱᱟ ᱾  ᱛᱚᱵᱮ ᱟᱭᱢᱟ ᱜᱟᱱ ᱵᱟᱫᱽᱼᱵᱤᱵᱟ.ᱫᱽ ᱦᱩᱭᱮᱱ ᱫᱚᱥᱟᱨ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱯᱟᱦᱴᱟ ᱠᱷᱟᱱ ᱢᱤᱫ ᱜᱟᱞᱚᱪ ᱠᱚ ᱫᱩᱲᱩᱵ ᱠᱚᱣᱟ ᱟᱨ ᱱᱚᱶᱟ ᱱᱚᱱᱚᱞ ᱠᱚ ᱥᱮᱞᱮᱫᱟ ᱥᱮ ᱵᱟᱝ ᱚᱱᱟᱠᱚ ᱴᱷᱟ.ᱣᱠᱟ‌‌.ᱭᱟ ᱾  ᱪᱮᱛᱚᱱᱟᱜ ᱢᱚᱬᱮ ᱜᱚᱴᱟᱝ ᱚᱱᱚᱞ ᱯᱚᱛᱚᱵ ᱪᱮᱛᱟᱱ ᱨᱮ ᱵᱚᱞᱤᱣᱩᱰ ᱯᱷᱤᱢ ᱠᱚ‌ ᱥᱩᱴᱤᱝ ᱟᱠᱟᱫᱟ, ᱡᱮᱢᱚᱱ 'ᱦᱮᱞᱳ' ᱫᱚ (ᱣᱟᱱ ᱱᱟᱭᱤᱴ @ ᱫᱤ ᱠᱚᱞ ᱥᱮᱱᱴᱚᱨ); '3 Idiots' ᱫᱚ ᱒᱐᱐᱙ ᱨᱮᱭᱟᱜ (ᱯᱷᱟᱭᱤᱵᱽ ᱯᱚᱭᱮᱸᱴ ᱥᱚᱢᱣᱟᱱ); 'Kai Po Che' ᱫᱚ ᱒᱐᱑᱓ ᱨᱮᱭᱟᱜ (ᱫᱤ ᱛᱷᱨᱤ ᱢᱤᱥᱴᱮᱠ ᱚᱯᱷ ᱢᱟᱭ ᱞᱟᱭᱤᱯᱷ); 'ᱴᱳ ᱥᱴᱮᱴᱥ' ᱫᱚ ᱟᱡᱟᱜ ᱒᱐᱑᱔ ᱨᱮᱭᱟᱜ (ᱴᱳ ᱥᱴᱮᱴᱥ); ᱟᱨ 'Half Girlfriend' ᱫᱚ ᱟᱡᱟᱜ ᱒᱐᱑᱗ ᱨᱮᱭᱟᱜ (ᱦᱟᱯᱷ ᱜᱟᱞᱯᱷᱨᱮᱸᱰ) ᱮᱢᱟᱱ ᱠᱚ ᱾ ᱪᱮᱛᱚᱱ ᱫᱚ ᱵᱟᱞᱤᱣᱩᱰ ᱯᱷᱤᱞᱢ ᱠᱚ ᱞᱟ.ᱜᱤᱱ ᱥᱠᱨᱤᱯᱴ ᱦᱟᱸᱭ ᱚᱞ ᱵᱟᱲᱟ ᱟᱠᱟᱫᱟ ᱡᱮᱢᱚᱱ, 'Kai Po Che' (᱒᱐᱑᱓) (ᱟᱡᱟᱜ ᱱᱳᱵᱮᱞ ᱫᱤ ᱛᱷᱨᱤ ᱢᱤᱥᱴᱮᱠ ᱚᱯᱷ ᱢᱟᱭ ᱞᱟᱭᱤᱯᱷ); 'Kick' (᱒᱐᱑᱔) ᱟᱨ 'Half Girlfriend' (᱒᱐᱑᱗) (ᱟᱡᱟᱜ ᱚᱱᱚᱞ ᱦᱟᱯᱷ ᱜᱟᱞᱯᱷᱨᱮᱸᱰ ᱠᱷᱚᱱ ᱜᱮ). ᱪᱮᱛᱚᱱ ᱯᱩᱵᱟᱞᱤ ᱪᱚᱣᱫᱷᱚᱨᱤ,ᱥᱩᱯᱨᱚᱛᱤᱠ ᱥᱮᱱ ᱟᱨ ᱚᱵᱷᱤᱥᱮᱠ ᱠᱟᱯᱩᱨ ᱠᱚ ᱥᱟᱶ ᱠᱚᱭ ᱯᱤ ᱪᱮ ᱯᱷᱤᱞᱢ ᱨᱮ ᱱᱟᱯᱟᱭ ᱥᱠᱨᱤᱯᱴ ᱨᱟᱭᱴᱚᱨ ᱞᱟ.ᱜᱤᱱ ᱕᱙ ᱜᱚᱴᱟᱝᱼᱟᱜ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱰ ᱒᱐᱑᱔ ᱥᱟ.ᱦᱤᱛ ᱨᱮ ᱧᱟᱢ ᱞᱮᱫᱼᱟ ᱾   

ᱪᱮᱛᱚᱱ ᱫᱚ ᱵᱚᱪᱷᱚᱨ ᱯᱤᱪᱷᱤ ᱜᱚᱴᱟ ᱯᱟᱲᱟ ᱟᱥᱲᱟ ᱠᱚᱨᱮ ᱦᱚᱸ ᱦᱚᱻᱦᱚ ᱟᱭᱟ ᱾  ᱟᱨ ᱦᱚᱸ ᱪᱮᱛᱚᱱ ᱫᱚ ᱫᱤ ᱜᱟᱨᱰᱤᱭᱟᱱ, ᱫᱤ ᱴᱟᱭᱤᱢᱥ ᱚᱯᱷ ᱤᱱᱰᱤᱭᱟ ᱟᱨ ᱫᱚᱭᱱᱤᱠ ᱵᱷᱟᱥᱠᱚᱨ ᱵᱮᱣᱨᱟ ᱥᱟᱠᱟᱢ ᱠᱚᱨᱮ ᱫᱤᱥᱚᱢ ᱨᱮᱱ ᱡᱩᱣᱟ.ᱱ ᱠᱚᱲᱟ ᱠᱚ ᱞᱟ.ᱜᱤᱱ ᱚᱞ ᱠᱚᱭ ᱯᱟᱨᱥᱟᱞ ᱵᱟᱲᱟᱭ ᱛᱟᱭᱟ ᱾

 ᱥᱟ.ᱠᱷᱭᱟ.ᱛ 

 ᱵᱟ.ᱲᱛᱤ ᱡᱚᱱᱚᱲ 





ᱛᱷᱚᱠ:1974 births
ᱛᱷᱚᱠ:English-language writers from India
ᱛᱷᱚᱠ:Indian Institute of Technology Delhi alumni
ᱛᱷᱚᱠ:Indian male novelists
ᱛᱷᱚᱠ:Living people
ᱛᱷᱚᱠ:Punjabi people
ᱛᱷᱚᱠ:Indian writers
ᱛᱷᱚᱠ:Indian Institute of Management Ahmedabad alumni
ᱛᱷᱚᱠ:21st-century Indian novelists
ᱛᱷᱚᱠ:Screenwriters from Delhi
ᱛᱷᱚᱠ:Indian male screenwriters
ᱛᱷᱚᱠ:21st-century Indian essayists
ᱛᱷᱚᱠ:Indian male essayists
ᱛᱷᱚᱠ:Indian libertarians
ᱛᱷᱚᱠ:20th-century Indian journalists
ᱛᱷᱚᱠ:The Times of India journalists
ᱛᱷᱚᱠ:Indian male journalists
ᱛᱷᱚᱠ:20th-century Indian male writers
ᱛᱷᱚᱠ:21st-century Indian male writers
ᱛᱷᱚᱠ:Novelists from Delhi